Document ID: 32019R2016

Reference:
5.12.2019
DA
Den Europæiske Unions Tidende
L 315/102
KOMMISSIONENS DELEGEREDE FORORDNING (EU) 2019/2016
af 11. marts 2019
om supplerende regler til Europa-Parlamentets og Rådets forordning (EU) 2017/1369 for så vidt angår energimærkning af køle/fryseapparater og om ophævelse af Kommissionens delegerede forordning (EU) nr. 1060/2010
(EØS-relevant tekst)
EUROPA-KOMMISSIONEN HAR —
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EU) 2017/1369 af 4. juli 2017 om opstilling af rammer for energimærkning og om ophævelse af direktiv 2010/30/EU (1), særlig artikel 11, stk. 5, og artikel 16, stk. 1, og
ud fra følgende betragtninger:
(1)
Ved forordning (EU) 2017/1369 tillægges Kommissionen beføjelser til at vedtage delegerede retsakter vedrørende energimærkningen eller reskaleringen af energimærkningen af produktgrupper, der rummer betydelige muligheder for at spare energi og eventuelt andre ressourcer.
(2)
Ved Kommissionens delegerede forordning (EU) nr. 1060/2010 (2) blev der fastsat bestemmelser om energimærkningen af køle/fryseapparater til husholdningsbrug.
(3)
I arbejdsplanen for miljøvenligt design (meddelelse fra Kommissionen COM(2016) 773) (3), der er udarbejdet af Kommissionen i medfør af artikel 16, stk. 1, i Europa-Parlamentets og Rådets direktiv 2009/125/EF (4), fastlægges de prioriterede arbejdsmål i henhold til rammen for miljøvenligt design og energimærkning for perioden 2016-2019. I arbejdsplanen udpeges de energirelaterede produktgrupper, der skal prioriteres i forbindelse med gennemførelsen af foreløbige undersøgelser og senere vedtagelse af gennemførelsesforanstaltninger samt revision af Kommissionens forordning (EF) nr. 643/2009 (5) og delegeret forordning (EU) nr. 1060/2010.
(4)
Foranstaltningerne i arbejdsplanen for miljøvenligt design vil skønsmæssigt kunne give årlige besparelser i det endelige energiforbrug i 2030 på over 260 TWh, hvilket svarer til en reduktion af drivhusgasemissionerne på ca. 100 mio. ton om året i 2030. Køle/fryseapparater er en af de produktgrupper, der er udpeget i arbejdsplanen, og vil skønsmæssigt kunne give endelige årlige energibesparelser på 10 TWh i 2030.
(5)
Køle/fryseapparater til husholdningsbrug er en af de produktgrupper, der er omhandlet i artikel 11, stk. 5, litra b), i forordning (EU) 2017/1369, for hvilke Kommission skal vedtage en delegeret retsakt, der indfører reskalerede mærker fra A til G.
(6)
I henhold til delegeret forordning (EU) nr. 1060/2010 skal Kommissionen regelmæssigt revidere denne i lyset af den teknologiske udvikling.
(7)
Kommissionen har revideret delegeret (EU) nr. 1060/2010 i medfør af samme forordnings artikel 7 og analyseret de tekniske, miljømæssige og økonomiske aspekter af køle/fryseapparater samt den reelle brugeradfærd. Revisionen er foretaget i tæt samarbejde med berørte og interesserede parter i Unionen og tredjelande. Resultaterne af revisionen er gjort offentligt tilgængelige og fremlagt for det konsultationsforum, der er nedsat ved artikel 14 i forordning (EU) 2017/1369.
(8)
En af konklusionerne på revisionen var, at der er behov for at indføre reviderede energimærkningskrav til køle/fryseapparater.
(9)
En anden af konklusionerne på revisionen var, at elforbruget til produkter, der er omfattet af denne forordning, yderligere kan reduceres betydeligt ved at gennemføre energimærkningsforanstaltninger rettet mod køle/fryseapparater.
(10)
Køle/fryseapparater, der anvendes til direkte salg, bør være omfattet af en særskilt forordning om energimærkning.
(11)
Kummefrysere, inklusive professionelle kummefrysere, bør være omfattet af denne forordning, eftersom de ikke er omfattet af Kommissionens delegerede forordning (EU) 2015/1094 (6) og kan bruges i andre miljøer end professionelle miljøer.
(12)
Vinkøleskabe og støjsvage køle/fryseapparater (såsom minibarer), inklusive skabe og apparater med gennemsigtige døre, anvendes ikke til direkte salg. Vinkøleskabe anvendes typisk enten i husholdningsmiljøer eller restauranter, mens minibarer normalt anvendes på hotelværelser. Vinkøleskabe og minibarer, inklusive skabe og apparater med gennemsigtige døre, bør derfor være omfattet af denne forordning.
(13)
Køle/fryseapparater, der udstilles på handelsmesser, bør være forsynet med energimærket, hvis den første enhed af modellen allerede er bragt i omsætning på markedet eller bringes i omsætning på den pågældende handelsmesse.
(14)
Køle/fryseapparater til husholdningsbrug tegner sig for en væsentlig del af EU-husholdningernes samlede elforbrug. Der er stadig betydelige muligheder for at nedbringe disse apparaters elforbrug ud over de besparelser, der allerede er opnået.
(15)
Revisionen har vist, at elforbruget til produkter, der er omfattet af denne forordning, yderligere kan reduceres betydeligt ved at gennemføre energimærkningsforanstaltninger rettet mod energieffektivitet og årligt energiforbrug. Oplysninger om luftbåren støj og rumtyper bør også medtages, således at slutbrugerne kan træffe en velfunderet beslutning.
(16)
De relevante produktparametre bør måles ved hjælp af pålidelige, nøjagtige og reproducerbare metoder. Disse metoder bør tage hensyn til de nyeste alment anerkendte målemetoder, herunder eventuelle harmoniserede standarder, som er fastlagt af de europæiske standardiseringsorganisationer, der er anført i bilag I til Europa-Parlamentets og Rådets forordning (EU) nr. 1025/2012 (7).
(17)
For at denne forordning er så effektiv som muligt bør produkter, der automatisk ændrer egenskaber under prøvningsbetingelser med henblik på at forbedre de oplyste parametre, forbydes.
(18)
I erkendelsen af at energirelaterede produkter i stigende grad forhandles via onlinehostingplatforme frem for gennem direkte køb på leverandørens websted, bør det præciseres, at onlinesalgsplatforme skal muliggøre visning af energimærket, som stilles til rådighed af leverandøren, i nærheden af produktets pris. De skal oplyse leverandøren om denne forpligtelse, men bør ikke holdes ansvarlige for nøjagtigheden eller indholdet af energimærket og produktdatabladet. Sådanne onlinehostingplatforme skal imidlertid i medfør af artikel 14, stk. 1, litra b), i Europa-Parlamentets og Rådets direktiv 2000/31/EF (8) om elektronisk handel straks tage skridt til at fjerne information om produktet eller hindre adgangen hertil, hvis de får kendskab til manglende overholdelse af gældende bestemmelser (f.eks. manglende, ufuldstændig eller ukorrekt mærkning eller produktdatablad), f.eks. hvis de underrettes herom af markedsovervågningsmyndigheden. Leverandører, der sælger direkte til slutbrugerne via deres eget websted, er omfattet af forpligtelserne i forbindelse med fjernsalg i artikel 5 i forordning (EU) 2017/1369.
(19)
Foranstaltningerne i denne forordning er blevet drøftet i konsultationsforummet og af medlemsstaternes eksperter i overensstemmelse med artikel 14 i forordning (EU) 2017/1369.
(20)
Delegeret forordning (EU) nr. 1060/2010 bør derfor ophæves —
VEDTAGET DENNE FORORDNING:
Artikel 1
Genstand og anvendelsesområde
1.   Ved denne forordning fastsættes der krav til mærkning af og angivelse af supplerende oplysninger for køle/fryseapparater med almindelig elnettilslutning og et rumfang på mere end 10 liter, men mindre end eller lig med 1 500 liter.
2.   Denne forordning finder ikke anvendelse på:
a)
professionelle lagerkøleskabe/lagerfryseskabe og blæstkølere/frysere med undtagelse af professionelle kummefrysere
b)
køle/fryseapparater, der anvendes direkte salg
c)
transportable køle/fryseapparater
d)
apparater, hvis hovedfunktion ikke er lagring af fødevarer ved hjælp af køling.
Artikel 2
Definitioner
I denne forordning forstås ved:
1)
»tilslutning« eller »elnettilslutning«: elektricitetsforsyning fra et net med 230 volt vekselstrøm (± 10 %) med en frekvens på 50 Hz
2)
»køle/fryseapparat«: isoleret kabinet med et eller flere rum, der holdes på specifikke temperaturer, og som køles ved hjælp af naturlig eller tvungen konvektion, hvorved kølingen opnås ved hjælp af en eller flere energiforbrugende processer
3)
»rum«: et lukket rum i et køle/fryseapparat, der er adskilt fra andre rum af en skillevæg, beholder eller lignende anordning, og som kan tilgås direkte gennem en eller flere udvendige døre, og som kan være yderligere opdelt i delrum. I denne forordning henviser »rum« både til rum og delrum, medmindre andet er angivet
4)
»udvendig dør«: en del af et skab (hhv. kumme), som kan bevæges eller fjernes, således at lasten kan flyttes udefra og ind i kabinettet eller flyttes indefra og ud af kabinettet
5)
»delrum«: et aflukket rum i et rum, som har en anden driftstemperatur end det rum, det er placeret i
6)
»samlet volumen« (V): køle/fryseapparatets indre rumfang, der er lig summen af rummenes volumen, angivet i dm3 eller liter
7)
»rummets volumen« (Vc
): rummets indre rumfang, angivet i dm3 eller liter
8)
»professionelt lagerkøleskab/lagerfryseskab«: et isoleret køle/fryseapparat med et eller flere rum, som tilgås via en eller flere døre eller skuffer, og som kontinuerligt kan opretholde fødevarers foreskrevne temperatur ved køle- og frysedriftstemperaturer ved hjælp af en dampkompressionscyklus, og som er beregnet til lagring af fødevarer andre steder end i husholdninger, men ikke beregnet til at fremvise fødevarer for kunder eller give dem adgang til disse, jf. Kommissionens forordning (EU) 2015/1095 (9)
9)
»blæstkøler/fryser«: et isoleret køle-/fryseapparat, hvis primære formål er hurtig nedkøling af varme fødevarer til under 10 °C (nedkøling) og til under – 18 °C (nedfrysning), jf. forordning (EU) 2015/1095
10)
»professionel kummefryser«: en fryser, som er beregnet til lagring af fødevarer andre steder end i husholdninger, hvor rummene tilgås fra apparatets overside, eller som både har rum, der åbnes fra oversiden og fra siden, men hvor bruttovolumen af rum, der åbnes fra oversiden, udgør mere end 75 % af apparatets samlede bruttovolumen
11)
»fryser«: et køle/fryseapparat, der kun har 4-stjernerum
12)
»indfrysningsrum« eller »4-stjernerum«: et rum til opbevaring af frostvarer med en måltemperatur på – 18 °C og opbevaringsforhold, som opfylder kravene til indfrysningskapacitet
13)
»rum til opbevaring af frostvarer«: en rumtype med en måltemperatur på eller under 0 °C, dvs. rum uden stjernemærkning, 1-stjerne-, 2-stjerne-, 3-stjerne- eller 4-stjernerum som fastsat i tabel 3 i bilag IV
14)
»rumtype«: den rumtype, der er angivet i overensstemmelse med parametrene for køle/fryseevne Tmin, Tmax, Tc m.m. som fastsat i tabel 3 i bilag IV
15)
»måltemperatur« (Tc): referencetemperaturen inde i et rum under prøvning, jf. tabel 3 i bilag IV, og som er temperaturen under prøvning af energiforbrug, angivet som et gennemsnit over tid og for et sæt sensorer
16)
»minimumstemperatur« (Tmin): minimumstemperaturen inde i et rum under opbevaringsprøvning som fastsat i tabel 3 i bilag IV
17)
»maksimumstemperatur« (Tmax): maksimumstemperaturen inde i et rum under opbevaringsprøvning som fastsat i tabel 3 i bilag IV
18)
»rum uden stjernemærkning« og »isboks«: et rum til opbevaring af frostvarer med en måltemperatur og opbevaringsforhold på 0 °C som fastsat i tabel 3 i bilag IV
19)
»1-stjernerum«: et rum til opbevaring af frostvarer med en måltemperatur og opbevaringsforhold på – 6 °C som fastsat i tabel 3 i bilag IV
20)
»2-stjernerum«: et rum til opbevaring af frostvarer med en måltemperatur og opbevaringsforhold på – 12 °C som fastsat i tabel 3 i bilag IV
21)
»3-stjernerum«: et rum til opbevaring af frostvarer med en måltemperatur og opbevaringsforhold på – 18 °C som fastsat i tabel 3 i bilag IV
22)
»køle/fryseapparat, der anvendes til direkte salg«: et køle/fryseapparat, som anvendes til præsentation og salg til kunder af artikler, der opbevares ved specifikke temperaturer under omgivelsestemperatur, idet der er direkte adgang til artiklerne via åbne sider eller via en eller flere døre eller skuffer, eller begge dele, inklusive kabinetter, som anvendes i forbindelse med opbevaring eller servering af artikler, som kunderne ikke selv har adgang til, men eksklusive minibarer og vinkøleskabe, jf. Kommissionens forordning (EU) 2019/2024 (10);
23)
»minibar«: et køle/fryseapparat med en samlet volumen på maksimum 60 liter, der primært er beregnet til lagring og slag af fødevarer på hotelværelser og lignende lokaliteter
24)
»vinkøleskab«: et køle/fryseapparat beregnet til opbevaring af vin, som har præcisionsstyring af temperaturen med henblik på opbevaringsforhold og måltemperatur som i et rum til vinkøling, jf. tabel 3 i bilag IV, og som er forsynet med vibrationsdæmpende komponenter
25)
»køle/fryseapparat beregnet til et bestemt formål«: et køle/fryseapparat, der kun har én type rum
26)
»rum til vinkøling«: et rum til opbevaring af kølevarer med en måltemperatur på 12 °C, en indvendig luftfugtighedsprocent på mellem 50 % og 80 % og opbevaringsforhold inden for intervallet 5 °C til 20 °C som fastsat i tabel 3 i bilag IV
27)
»rum til opbevaring af kølevarer«: en rumtype med en måltemperatur på eller under 4 °C, dvs. et pantry, rum til vinkøling, svalerum eller rum til opbevaring af ferskvarer med opbevaringsforhold og måltemperaturer som fastsat i tabel 3 i bilag IV
28)
»pantry«: et rum til opbevaring af kølevarer med en måltemperatur på 17 °C og opbevaringsforhold inden for intervallet 14 °C til 20 °C som fastsat i tabel 3 i bilag IV
29)
»svalerum«: et rum til opbevaring af kølevarer med en måltemperatur på 12 °C og opbevaringsforhold inden for intervallet 2 °C til 14 °C som fastsat i tabel 3 i bilag IV
30)
»rum til opbevaring af ferskvarer«: et rum til opbevaring af kølevarer med en måltemperatur og opbevaringsforhold på 4 °C inden for intervallet 0 °C til 8 °C som fastsat i tabel 3 i bilag IV
31)
»transportabelt køle/fryseapparat«: et køle/fryseapparat, som anvendes steder, hvor der ikke er adgang til tilslutninger til elnettet, og som bruger elektricitet med ekstra lav spænding (< 120V jævnstrøm) eller brændstof, eller begge dele, som energikilde til kølefunktionen, inklusive køle/fryseapparater, som udover at køre på elektricitet med ekstra lav spænding eller brændstof, eller begge dele, kan tilsluttes elnettet. Et apparat, som bringes i omsætning med en medfølgende AC/DC-omformer, betragtes som et transportabelt køle/fryseapparat
32)
»fødevarer«: madvarer, ingredienser, drikkevarer, herunder vin, og andet, som hovedsagelig er beregnet til fortæring, og som kræver afkøling til bestemte temperaturer
33)
»salgssted«: lokalitet, hvor køle/fryseapparater udstilles eller udbydes til salg, leje eller køb på afbetaling
34)
»apparat til indbygning«: et køle/fryseapparat, som udelukkende er designet til, prøvet til og omsættes med henblik på:
a)
at blive installeret i et kabinet eller være omgivet (top, bund og sider) af paneler
b)
at blive sikkert fastgjort til siderne af, toppen af eller gulvet i kabinettet eller til panelerne og
c)
at blive udstyret med en integreret fabriksproduceret frontplade eller et specialfremstillet frontpanel
35)
»energieffektivitetsindeks« (EEI): et indeks over den relative energieffektivitet for et køle/fryseapparat, udtrykt i procent, jf. bilag IV, punkt 5.
Der er fastlagt yderligere definitioner i bilag I til brug i bilagene.
Artikel 3
Leverandørers forpligtelser
1.   Leverandører sikrer, at:
a)
hvert køle/fryseapparat forsynes med et trykt energimærke, som med hensyn til format svarer til energimærket i bilag III
b)
oplysningerne fra produktdatabladet, jf. bilag V, indlæses i produktdatabasen
c)
produktdatabladet stilles til rådighed i trykt form, hvis forhandleren specifikt anmoder om det
d)
indholdet af den tekniske dokumentation, jf. bilag VI, indlæses i produktdatabasen
e)
enhver visuel reklame for en bestemt køle/fryseapparatmodel indeholder modellens energieffektivitetsklasse og de tilgængelige energieffektivitetsklasser som angivet på energimærket, jf. bilag VII og VIII
f)
ethvert teknisk salgsmateriale vedrørende en bestemt køle/fryseapparatmodel, herunder teknisk salgsmateriale på internettet, som beskriver modellens specifikke tekniske parametre, indeholder modellens energieffektivitetsklasse og de tilgængelige energieffektivitetsklasser som angivet på mærket, jf. bilag VII
g)
der stilles et elektronisk energimærke i den udformning og med de oplysninger, som er angivet i bilag III, til rådighed for forhandlerne for hver køle/fryseapparatmodel
h)
der stilles et elektronisk datablad som angivet i bilag V til rådighed for forhandlerne for hver køle/fryseapparatmodel.
2.   Energieffektivitetsklassen bestemmes ud fra det energieffektivitetsindeks, der beregnes i overensstemmelse med bilag II.
Artikel 4
Forhandleres forpligtelser
Forhandlere sikrer, at:
a)
hvert køle/fryseapparat på salgsstedet, herunder handelsmesser, er forsynet med det i artikel 3, stk. 1, litra a), omhandlede energimærke fra leverandøren, idet energimærket for så vidt angår apparater til indbygning er placeret således, at det er klart synligt, og for så vidt angår alle andre køle/fryseapparater således, at det er klart synligt forsiden eller toppen af køle/fryseapparatet
b)
mærket og produktdatabladet medsendes, når der er tale om fjernsalg, jf. bilag VII og VIII
c)
enhver visuel reklame for en bestemt køle/fryseapparatmodel, herunder på internettet, indeholder modellens energieffektivitetsklasse og de tilgængelige energieffektivitetsklasser som angivet på mærket, jf. bilag VII
d)
ethvert teknisk salgsmateriale vedrørende en bestemt køle/fryseapparatmodel, herunder teknisk salgsmateriale på internettet, som beskriver modellens specifikke tekniske parametre, indeholder modellens energieffektivitetsklasse og de tilgængelige energieffektivitetsklasser som angivet på mærket, jf. bilag VII.
Artikel 5
Hostingtjenesteudbyderes forpligtelser
Når en hostingtjenesteudbyder som omhandlet i artikel 14 i direktiv 2000/31/EF muliggør direkte salg af køle/fryseapparater via sit websted, sørger tjenesteudbyderen for, at det er muligt at få vist forhandlerens elektroniske energimærke og produktdatablad på visningsmekanismen, jf. bestemmelserne i bilag VIII, og oplyser forhandleren om forpligtelsen til at vise dem.
Artikel 6
Målemetoder
De oplysninger, der skal stilles til rådighed efter artikel 3 og 4, fastslås ved pålidelige, nøjagtige og reproducerbare måle- og beregningsmetoder, der tager hensyn til de nyeste alment anerkendte måle- og beregningsmetoder, jf. bilag IV.
Artikel 7
Kontrolprocedure i forbindelse med markedsovervågning
Medlemsstaterne skal anvende kontrolproceduren i bilag IX, når de udfører markedsovervågning efter artikel 8, stk. 3, i forordning (EU) 2017/1369.
Artikel 8
Revision
Kommissionen tager denne forordning op til revision i lyset af den teknologiske udvikling og forelægger konsultationsforummet resultaterne sin vurdering, inklusive et eventuelt udkast til ændringsforslag, senest den 25. december 2025. Ved revisionen vurderes bl.a. muligheden for at:
a)
indføre krav, der er knyttet til den cirkulære økonomi
b)
indføre særlige ikoner for rum, der kan bidrage til at reducere madspild, og
c)
indføre ikoner for det årlige energiforbrug.
Artikel 9
Ophævelse
Delegeret forordning (EU) nr. 1060/2010 ophæves med virkning fra den 1. marts 2021.
Artikel 10
Overgangsforanstaltninger
Fra den 25. december 2019 til den 28. februar 2021, kan produktdatabladet, jf. artikel 3, stk. 1, litra b), i delegeret forordning (EU) nr. 1060/2010, stilles til rådighed via produktdatabasen i stedet for i trykt form sammen med produktet. I så fald skal leverandøren sikre, at produktdatabladet stilles til rådighed i trykt form, hvis forhandleren specifikt anmoder om det.
Artikel 11
Ikrafttræden og anvendelse
Denne forordning træder i kraft på tyvendedagen efter offentliggørelsen i Den Europæiske Unions Tidende.
Den anvendes fra den 1. marts 2021. Artikel 10 anvendes imidlertid fra den 25. december 2019, mens artikel 3, stk. 1, litra a), b) og c), anvendes fra den 1. november 2020.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 11. marts 2019.
På Kommissionens vegne
Jean-Claude JUNCKER
Formand
(1)  EUT L 198 af 28.7.2017, s. 1.
(2)  Kommissionens delegerede forordning (EU) nr. 1060/2010 af 28. september 2010 om supplering af Europa-Parlamentets og Rådets direktiv 2010/30/EU for så vidt angår energimærkning af køle/fryseapparater til husholdningsbrug (EUT L 314 af 30.11.2010, s. 17).
(3)  Meddelelse fra Kommissionen — Arbejdsplan for miljøvenligt design for 2016-2019 (COM(2016) 773 final af 30.11.2016).
(4)  Europa-Parlamentets og Rådets direktiv 2009/125/EF af 21. oktober 2009 om rammerne for fastlæggelse af krav til miljøvenligt design af energirelaterede produkter (EUT L 285 af 31.10.2009, s. 10).
(5)  Kommissionens forordning (EF) nr. 643/2009 af 22. juli 2009 om gennemførelse af Europa-Parlamentets og Rådets direktiv 2005/32/EF for så vidt angår krav til miljøvenligt design af køle/fryseapparater til husholdningsbrug (EUT L 191 af 23.7.2009, s. 53).
(6)  Kommissionens delegerede forordning (EU) 2015/1094 af 5. maj 2015 om supplerende regler til Europa-Parlamentets og Rådets direktiv 2010/30/EU for så vidt angår energimærkning af professionelle lagerkøleskabe/lagerfryseskabe (EUT L 177 af 8.7.2015, s. 2).
(7)  Europa-Parlamentets og Rådets forordning (EU) nr. 1025/2012 af 25. oktober 2012 om europæisk standardisering, om ændring af Rådets direktiv 89/686/EØF og 93/15/EØF og Europa-Parlamentets og Rådets direktiv 94/9/EF, 94/25/EF, 95/16/EF, 97/23/EF, 98/34/EF, 2004/22/EF, 2007/23/EF, 2009/23/EF og 2009/105/EF og om ophævelse af Rådets beslutning 87/95/EØF og Europa-Parlamentets og Rådets afgørelse nr. 1673/2006/EF (EUT L 316 af 14.11.2012, s. 12).
(8)  Europa-Parlamentets og Rådets direktiv 2000/31/EF af 8. juni 2000 om visse retlige aspekter af informationssamfundstjenester, navnlig elektronisk handel, i det indre marked (»Direktivet om elektronisk handel«) (EFT L 178 af 17.7.2000, s. 1).
(9)  Kommissionens forordning (EU) 2015/1095 af 5. maj 2015 om gennemførelse af Europa-Parlamentets og Rådets direktiv 2009/125/EF for så vidt angår krav til miljøvenligt design for professionelle lagerkøleskabe/lagerfryseskabe, blæstkølere/frysere, kondenseringsaggregater og væskekølere til proceskøling (EUT L 177 af 8.7.2015, s. 19).
(10)  Kommissionens forordning (EU) 2019/2024 af 1. oktober 2019 om fastlæggelse af krav til miljøvenligt design af køle/fryseapparater, der anvendes til direkte salg, i henhold til Europa-Parlamentets og Rådets direktiv 2009/125/EF (se side 313 i denne EUT).
BILAG I
Definitioner til brug i bilagene
I disse bilag forstås ved:
1)
»Quick Response-kode« (QR-kode): den matrixstregkode på en produktmodels energimærke, som linker til de oplysninger, der er registreret om den pågældende model i den offentlige del af produktdatabasen
2)
»årligt energiforbrug« (AE): det gennemsnitlige daglige energiforbrug ganget med 365 (dage pr. år), angivet i kilowatt-timer pr. år (kWh/a), beregnet i overensstemmelse med punkt 3 i bilag IV
3)
»dagligt energiforbrug« (Edaily
): den elektricitet, som et køle/fryseapparat bruger i løbet af 24 timer under bestemte referenceforhold, angivet i kilowatt-timer pr. 24 timer (kWh/24h), beregnet i overensstemmelse med punkt 3 i bilag IV
4)
»indfrysningskapacitet«: den mængde friske fødevarer, der kan fryses i et fryserum i 24 timer. Indfrysningskapaciteten må ikke være mindre end 4,5 kg/24 timer pr. 100 liter volumen i fryserummet med et minimum på 2,0 kg/24 timer
5)
»friskkølrum«: et rum, der kan holde sin gennemsnitstemperatur inden for et bestemt interval uden at brugeren skal justere kontrolindstillingerne, med en måltemperatur på 2 °C og opbevaringsforhold inden for intervallet – 3 °C til 3 °C som fastsat i tabel 3 i bilag IV
6)
»emission af luftbåren støj«: køle/fryseapparatets lydeffektniveau angivet i A-vægtet decibel i forhold til referenceniveauet 1 picowatt (dB(A) re 1 pW)
7)
»kondensationshæmmer«: et varmelegeme, der skal forhindre, at der dannes kondensvand på køle/fryseapparatet
8)
»kondensationshæmmer styret af omgivelserne«: en kondensationshæmmer, hvis varmekapacitet afhænger enten af omgivelsestemperaturen eller af omgivelsesluftfugtigheden eller af begge dele
9)
»hjælpeenergi« (Eaux
): den energi, som forbruges af en kondensationshæmmer styret af omgivelserne, angivet i kilowatt-timer pr. år (kWh/a)
10)
»dispenser«: anordninger, som efter signal fra køle/fryseapparatet udleverer kølet eller frossen last, f.eks. ismaskiner eller drikkevareautomater til koldt vand
11)
»rum med variabel temperatur«: et rum, som er beregnet til at kunne anvendes som to (eller flere) forskellige rumtyper (f.eks. et rum, der både kan anvendes til opbevaring af ferskvarer eller som indfrysningsrum), og som brugeren kan indstille til permanent at ligge i driftstemperaturintervallet for hver angivet rumtype. Et rum, som er beregnet til at kunne anvendes som en bestemt rumtype, men som også ville kunne opfylde opbevaringsbetingelserne til andre rumtyper (f.eks. et svalerum, der muligvis ville kunne opfylde kravene til et rum uden stjernemærkning), betragtes ikke som et rum med variabel temperatur
12)
»netværk«: en kommunikationsinfrastruktur med en forbindelsestopologi, en arkitektur, herunder de fysiske komponenter, organisatoriske principper og kommunikationsprocedurer og -formater (protokoller)
13)
»2-stjerneafdeling«: en del af et 3- eller 4-stjernerum, som ikke har egen individuel dør eller låg, med en måltemperatur og opbevaringsforhold på – 12 °C
14)
»klimaklasse«: det omgivelsestemperaturinterval, jf. bilag IV, punkt 1, litra j), inden for hvilket det er meningen, at køle/fryseapparatet skal anvendes, og for hvilket apparatet opfylder de krævede opbevaringsforhold i samme rum på samme tid, jf. bilag IV, tabel 3
15)
»afrimnings- og genoprettelsesperiode«: den tid, der går fra afrimningskontrolcyklussen indledes, og indtil der er genetableret stabile driftsbetingelser
16)
»automatisk afrimning«: en indstilling, hvorved rum afrimes, uden at brugeren er nødt til at påbegynde fjernelsen af akkumuleret frost for alle temperaturkontrolindstillinger eller genetablere normal drift, og hvorved afrimningsvandet bortledes automatisk
17)
»afrimningsmetode«: den metode, som anvendes til at fjerne frost, der har akkumuleret sig på køle/fryseapparatets fordampere, dvs. automatisk afrimning eller manuel afrimning
18)
»manuel afrimning«: det faktum, at der ikke er en funktion til automatisk afrimning
19)
»støjsvagt køle/fryseapparat«: et køle/fryseapparat uden dampkompressionscyklus og med emission af luftbåren støj på mindre end 27 A-vægtet decibel i forhold til referenceniveauet 1 picowatt (dB(A) re 1 pW)
20)
»effektforbrug i statisk tilstand« (Pss
): det gennemsnitlige effektforbrug under statiske forhold angivet i watt (W)
21)
»ekstra energiforbrug til afrimning og genoprettelse« (ΔΕ
d-f
): det ekstra gennemsnitlige energiforbrug, der skal bruges til en afrimnings- og genoprettelsesproces, angivet i watt timer (Wh)
22)
»afrimningsinterval« (td-f
): det repræsentative gennemsnitsinterval, angivet i timer (h), mellem to på hinanden følgende afrimnings- og genoprettelsescyklusser målt fra det tidspunkt, hvor afrimningsvarmelegemet aktiveres eller, hvis der ikke er et afrimningsvarmelegeme, mellem to på hinanden følgende afrimnings- og genoprettelsescyklusser målt fra det tidspunk, hvor kompressoren deaktiveres
23)
»lastfaktor« (L): en faktor, som tager højde for den ekstra kølelast ved indførsel af fødevarer med en temperatur, som er højere end den, der er taget højde for ved fastsættelsen af den højere gennemsnitlige omgivelsestemperatur til prøvning, jf. værdierne i punkt 3, litra a), i bilag IV
24)
»årligt standardenergiforbrug« (SAE): et køle/fryseapparats årlige referenceenergiforbrug, angivet i kilowatt-timer pr. år (kWh/a), beregnet i overensstemmelse med punkt 4 i bilag IV
25)
»kombiparameter« (C): en modelparameter, som tager højde for de synergier, der opstår, når forskellige rumtyper kombineres i et apparat, jf. værdierne i tabel 4 i bilag IV
26)
»kompensationsfaktor for varmetab ved døre« (D): en kompensationsfaktor til brug ved kombiapparater afhængigt af antallet af rum med forskellige temperaturer eller antallet af udvendige døre, alt efter hvad der er færrest af, jf. tabel 5 i bilag IV. For så vidt angår denne faktor henviser »rum« ikke til »delrum«
27)
»kombiapparat«: et køle/fryseapparat, som har mere end en rumtype, hvoraf mindst et er et rum til opbevaring af kølevarer
28)
»afrimningsfaktor« (Ac
): en kompensationsfaktor, som tager højde for, om køle/fryseapparatet har en funktion til automatisk afrimning eller skal afrimes manuelt, jf. værdierne i tabel 5 i bilag IV
29)
»faktor for apparater til indbygning« (Bc
): en kompensationsfaktor, som tager højde for, om køle/fryseapparatet er et indbygget apparat eller et fritstående apparat, jf. værdierne i tabel 5 i bilag IV
30)
»fritstående apparat«: et køle/fryseapparat, der ikke er et apparat til indbygning
31)
»Mc« og »Nc«: modelparametre, som tager højde for, at energiforbruget afhænger af volumen, jf. værdierne i tabel 4 i bilag IV
32)
»termodynamisk parameter« (rc
): en modelparameter, som justerer det årlige standardenergiforbrug til en omgivelsestemperatur på 24 °C, jf. værdierne i tabel 4 i bilag IV
33)
»udvendige dimensioner«: den plads, som køle/fryseapparatet optager (højde, bredde, dybde) med lukkede døre eller låg, angivet i millimeter (mm)
34)
»temperaturstigningstid«: den tid det tager for temperaturen i et 3- eller 4-stjernerum at stige fra – 8 til – 9 °C efter en driftsafbrydelse af køle/frysesystemet, angivet i timer (h)
35)
»vinterdriftsindstilling«: en kontrolfunktion i et kombiapparat med én kompressor og én termostat, som ifølge leverandørens anvisninger kan anvendes ved omgivelsestemperatur under + 16 °C som består af en skifteanordning eller -funktion, der garanterer, at kompressoren fortsætter med at arbejde for at opretholde den rette opbevaringstemperatur i de andre rum, selv om det ikke er nødvendigt for det rum, hvor den er placeret
36)
»hurtig indfrysning«: en indstilling, som slutbrugeren kan aktivere i henhold til leverandørens anvisninger, og som sænker opbevaringstemperaturen i fryserummet, så der sker en hurtigere indfrysning af fødevarer
37)
»indfrysningsrum« eller »4-stjernerum«: et rum til opbevaring af frostvarer med en måltemperatur på – 18 °C og opbevaringsforhold, som opfylder kravene til indfrysningskapacitet
38)
»visningsmekanisme«: enhver form for skærm, herunder berøringsfølsomme skærme eller anden visuel teknologi, der anvendes til at vise internetindhold for brugerne
39)
»berøringsfølsom skærm«: en skærm, som reagerer ved berøring, såsom en tavlecomputer eller en smartphone
40)
»indlejret billede«: en visuel grænseflade, der giver adgang til et billede eller et datasæt ved at klikke på, føre musemarkøren hen over eller berøre et andet billede eller datasæt
41)
»alternativ tekst«: tekst, der foreligger som et alternativ til grafisk indhold, således at oplysninger kan præsenteres i ikke-grafisk form i situationer, hvor skærmen ikke kan gengive det grafiske indhold, eller som støtte for tilgængelighed f.eks. som inputdata til talesyntesesystemer.
BILAG II
Energieffektivitetsklasser og klasser for emission af luftbåren støj
Energieffektivitetsklassen for et køle/fryseapparat bestemmes ud fra energieffektivitetsindekset (EEI), jf. tabel 1.
Tabel 1
Energieffektivitetsklasser for køle/fryseapparater
Energieffektivitetsklasse
Energieffektivitetsindeks (EEI)
A
EEI ≤ 41
B
41 < EEI ≤ 51
C
51 < EEI ≤ 64
D
64 < EEI ≤ 80
E
80 < EEI ≤ 100
F
100 < EEI ≤ 125
G
EEI > 125
Energieffektivitetsindekset for et køle/fryseapparatet bestemmes i overensstemmelse med punkt 5 i bilag IV.
Tabel 2
Klasser for emission af luftbåren støj
Emission af luftbåren støj
Klasse for emission af luftbåren støj
< 30 dB(A) re 1 pW
A
≥ 30 dB(A) re 1 pW og < 36 dB(A) re 1 pW
B
≥ 36 dB(A) re 1 pW og < 42 dB(A) re 1 pW
C
≥ 42 dB(A) re 1 pW
D
BILAG III
Energimærke til køle/fryseapparater
1.   KØLE/FRYSEAPPARATER MED UNDTAGELSE AF VINKØLESKABE
1.1.   Energimærket:
1.2.   Følgende oplysninger skal angives på energimærket:
I.
QR-kode
II.
leverandørens navn eller varemærke
III.
leverandørens modelidentifikation
IV.
energieffektivitetsskalaen fra A til G
V.
energieffektivitetsklassen, jf. bilag II
VI.
årligt energiforbrug (AE) angivet i kWh pr. år og afrundet til nærmeste hele tal
VII.
—
summen af volumen af alle rum til opbevaring af frostvarer, angivet i liter og afrundet til nærmeste hele tal
—
hvis et køle/fryseapparat ikke har rum til opbevaring af frostvarer, udelades symbolet og værdierne i liter, jf. punkt VII
VIII.
—
summen af volumen af alle friskkølrum og rum til opbevaring af kølevarer, angivet i liter og afrundet til nærmeste hele tal
—
hvis et køle/fryseapparat ikke har friskkølrum og rum til opbevaring af kølevarer, udelades symbolet og værdierne i liter, jf. punkt VIII
IX.
emission af luftbåren støj udtrykt som dB(A) re 1 pW og afrundet til nærmeste hele tal. Klasse for emission af luftbåren støj, jf. tabel 2
X.
Nummeret på denne forordning, dvs. 2019/2016.
2.   ENERGIMÆRKE TIL VINKØLESKABE
2.1.   Energimærket:
2.2.   Følgende oplysninger skal angives på energimærket:
I.
QR-kode
II.
leverandørens navn eller varemærke
III.
leverandørens modelidentifikation
IV.
energieffektivitetsskalaen fra A til G
V.
energieffektivitetsklassen, jf. bilag II
VI.
AE angivet i kWh pr. år og afrundet til nærmeste hele tal
VII.
antallet af standardvinflasker, der kan opbevares i vinkøleskabet
VIII.
emission af luftbåren støj udtrykt som dB(A) re 1 pW og afrundet til nærmeste hele tal. Klasse for emission af luftbåren støj, jf. tabel 2
IX.
nummeret på denne forordning, dvs. »2019/2016
3.   UDFORMNING AF ENERGIMÆRKERNE
3.1.   Energimærke til køle/fryseapparater med undtagelse af vinkøleskabe
3.2.   Energimærke til vinkøleskabe
3.3.   Hvor:
a)
Energimærkerne skal være mindst 96 mm bredt og 192 mm højt. Hvis energimærket trykkes i et større format skal dets indhold opfylde ovenstående specifikationer forholdsmæssigt.
b)
Energimærkets baggrund skal være 100 % hvid.
c)
Skrifttypen skal være Verdana og Calibri.
d)
Dimensionerne og specifikationerne for elementerne, der udgør energimærket, skal være som angivet i punktet om udformningen af energimærket til køle/fryseapparater og vinkøleskabe.
e)
Farverne skal være CMYK — cyan, magenta, gul og sort — som i dette eksempel: 0,70,100,0: 0 % cyan, 70 % magenta, 100 % gul, 0 % sort.
f)
Energimærket skal opfylde alle følgende krav (tallene henviser til figurerne ovenfor):
farverne på EU-logoet skal være som følger:
—
baggrunden: 100,80,0,0
—
stjernerne: 0,0,100,0
farven på energimærket skal være: 100,80,0,0
QR-koden skal være 100 % sort
leverandørens navn skal være 100 % sort, Verdana med fed font, 9 pt
modelidentifikationen skal være 100 % sort, Verdana almindelig font, 9 pt
skalaen fra A til G skal fremstå som følger:
—
bogstaverne for energieffektivitetsskalaen skal være 100 % hvid, Calibri, fed font, 19 pt bogstavene skal være centreret på en akse 4,5 mm fra pilenes venstre side
—
skalaen fra A til G skal have følgende farver:
—
Klasse A: 100,0,100,0
—
Klasse B: 70,0,100,0
—
Klasse C: 30,0,100,0
—
Klasse D: 0,0,100,0
—
Klasse E: 0,30,100,0
—
Klasse F: 0,70,100,0
—
Klasse G: 0,100,100,0
de interne skillelinjer skal have en vægt på 0,5 pt, og farven skal være 100 % sort
farven på det bogstav, der angiver energieffektivitetsklassen skal være 100 % hvid, Calibri fed font, 33 pt. Energieffektivitetsklassepilen og den tilsvarende pil på skalaen fra A til G skal være placeret således, at spidserne står ud for hinanden. Bogstavet på energieffektivitetsklassepilen skal være centreret i den rektangulære del af pilen, som skal være 100 % sort
værdien for det årlige energiforbrug skal være Verdana fed font, 28 pt, og »kWh/annum« skal være Verdana almindelig font, 18 pt. Værdien og enheden skal være centreret og 100 % sort
piktogrammerne skal vises som angivet under punktet om udformningen af energimærket og som følger:
—
piktogrammernes linjer skal have en vægt på 1,2 pt, og de og teksten (tal og enheder) skal være 100 % sort
—
teksten under piktogrammerne skal være Verdana fed font, 16 pt, mens enheden skal være Verdana almindelig font, 12 pt, og hele teksten skal være centreret under piktogrammet
—
køle/fryseapparater med undtagelse af vinkøleskabe: hvis apparatet kun har rum til opbevaring af frostvarer eller kun har rum til opbevaring af kølevarer, skal kun det relevante piktogram i øverste række, jf. punkt 1.2, nr. VII og VIII, vises og centreres mellem de to vertikale kanter på energimærket
—
piktogrammet for emission af luftbåren støj: tallet for decibel i højtaleren skal være Verdana fed font, 12 pt, idet enheden »dB« skal være Verdana almindelig font, 9 pt; skalaen for støjklasser (A til D) skal være centreret unde piktogrammet med bogstavet for den relevante støjklasse i Verdana fed font, 16 pt, og det andet bogstav for støjklasser i Verdana almindelig font, 10 pt
nummeret på forordningen skal være 100 % sort, Verdana almindelig font, 6 pt.
BILAG IV
Målemetoder og beregninger
Med henblik på at sikre og kontrollere at kravene i denne forordning overholdes, foretages målinger og beregninger under anvendelse af harmoniserede standarder eller andre pålidelige, nøjagtige og reproducerbare metoder, som bygger på de nyeste alment anerkendte metoder og er i overensstemmelse med bestemmelserne nedenfor. Med henblik herpå er referencenumrene på disse harmoniserede standarder offentliggjort i Den Europæiske Unions Tidende.
1.   Generelle prøvningsbetingelser:
a)
Hvad angår køle/fryseapparater med kondensationshæmmere, som slutbrugeren kan tænde eller slukke for, skal kondensationshæmmeren være tændt og — såfremt den kan indstilles — være indstillet på maksimal varme og være inkluderet i det årlige energiforbrug (AE) som dagligt energiforbrug (Edaily
).
b)
Hvad angår køle/fryseapparater med kondensationshæmmere styret af omgivelserne, skal kondensationshæmmeren være slukket eller på anden vis være deaktiveret, såfremt det er muligt, mens energiforbruget måles.
c)
Hvad angår køle/fryseapparater med dispensere, som slutbrugeren kan tænde eller slukke for, skal dispenseren være tændt, men ikke i brug, mens energiforbruget måles.
d)
Hvad angår måling af energiforbruget, skal rum med variabel temperatur være i brug ved den laveste temperatur, som slutbrugeren kan indstille dem til med henblik på at bibeholde temperaturintervallet (jf. tabel 3) for den rumtype, der har den laveste temperatur.
e)
Hvad angår køle/fryseapparater, som kan forbindes til et netværk, skal kommunikationsmodulet være aktiveret, men det er ikke nødvendigt at have en bestemt type kommunikation og/eller dataudveksling i gang, mens energiforbruget måles. Det skal sikres, at enheden er forbundet til et netværk, mens energiforbruget måles.
f)
Hvad angår friskkølrums egenskaber:
1)
Hvad angår rum med variabel temperatur, der mærkes som rum til opbevaring af ferskvarer og/eller friskkølrum, skal energieffektivitetsindekset (EEI) bestemmes for hvert temperaturforhold, og den højeste værdi anvendes.
2)
Hvad angår friskkølrum, skal et sådant kunne holde sin gennemsnitstemperatur inden for et bestemt interval, uden at brugeren skal justere kontrolindstillingerne. Dette kan kontrolleres ved omgivelsestemperaturer på 16 °C og 32 °C, mens energiforbruget måles.
g)
Hvad angår rum med justerbar volumen, hvor volumen for to rum kan justeres i forhold til hinanden af slutbrugeren, skal energiforbruget og volumen prøves, mens volumen i det rum, der har den højeste måltemperatur, er justeret til mindst mulig volumen.
h)
Hvad angår den specifikke indfrysningskapacitet, beregnes den som 12 gange dellastens vægt divideret med den frysetid, der skal bruges for at nedbringe dellastens temperatur fra + 25 til – 18 °C ved en omgivelsestemperatur på 25 °C, angivet i kg/12h og afrundet til en decimal. Dellastens vægt er 3,5 kg pr. 100 liter rumvolumen i rummene til opbevaring af frostvarer og skal være mindst 2,0 kg.
i)
Hvad angår 4-stjernerum skal den specifikke indfrysningskapacitet være så stor, at den frysetid, der skal bruges for at nedbringe dellastens (3,5 kg/100 liter) temperatur fra + 25 til – 18 °C ved en omgivelsestemperatur på 25 °C, er kortere end eller lig med 18,5 timer.
j)
Hvad angår fastsættelsen af klimaklasser, dækker akronymet for omgivelsestemperaturintervallet, dvs. SN, N, ST eller T, over følgende:
1)
udvidet tempereret (SN) har et temperaturinterval, der spænder fra 10 °C til 32 °C
2)
tempereret (N) har et temperaturinterval, der spænder fra 16 °C til 32 °C
3)
subtropisk (ST) har et temperaturinterval, der spænder fra 16 °C til 38 °C, og
4)
tropisk (T) har et temperaturinterval, der spænder fra 16 °C til 43 °C.
2.   Opbevaringsforhold og måltemperatur for hver rumtype:
Opbevaringsforhold og måltemperatur for hver rumtype er fastsat i tabel 3.
3.   Bestemmelse af AE:
a)
For alle køle/fryseapparater, med undtagelse af støjsvage køle/fryseapparater, gælder følgende:
Energiforbruget bestemmes ved at gennemføre prøvningen ved en omgivelsestemperatur på 16 °C og 32 °C.
Ved bestemmelsen af energiforbruget skal den gennemsnitlige lufttemperatur i hvert rum være lig med eller lavere end måltemperaturerne i tabel 3 for hver af de rumtyper, som leverandøren angiver. Værdier, der ligger over eller under måltemperaturerne, kan om nødvendigt anvendes til at anslå energiforbruget ved måltemperaturen for hvert relevant rum ved hjælp af interpolation.
De vigtigste aspekter af energiforbruget, der skal fastslås, er:
—
et sæt værdier for effektforbruget i statisk tilstand (Pss
), angivet i W og afrundet til en decimal, hver ved en specifik omgivelsestemperatur og ved et sæt rumtemperaturer, der ikke nødvendigvis er lig måltemperaturerne
—
det repræsentative ekstra energiforbrug til afrimning og genoprettelse (ΔΕ
d-f
), angivet i Wh og afrundet til en decimal, for produkter med en eller flere automatiske afrimningssystemer (hvert med sin egen afrimningskontrolcyklus), målt ved en omgivelsestemperatur på 16 °C (ΔΕ
d-f16
) og 32 °C (ΔΕ
d-f32
)
—
afrimningsintervallet (td-f
), angivet i timer (h) og afrundet til tre decimaler, for produkter med en eller flere automatiske afrimningssystemer (hvert med sin egen afrimningskontrolcyklus), målt ved en omgivelsestemperatur på 16 °C (td-f16
) og 32 °C (td-f32
). td-f
 bestemmes for hvert system og under en bestemt række forhold
—
for hver prøvning, der udføres, lægges Pss
 og ΔΕ
d-f
 sammen med henblik på at beregne det daglige energiforbrug ved en bestemt omgivelsestemperatur ET
 = 0,001 × 24 × (Pss
 + ΔΕ
d-f
/td-f
), angivet i kWh/24h, for de anvendte indstillinger
—
Eaux, angives i kWh/a og afrundes til tre decimaler. Eaux
 anvendes kun i forbindelse med kondensationshæmmere styret af omgivelserne og bestemmes ud fra kondensationshæmmerens effektforbrug ved en række omgivelsestemperaturer og luftfugtighedsbetingelser ganget med sandsynligheden for, at den pågældende omgivelsestemperatur luftfugtighedsbetingelse optræder, og lagt sammen. Resultatet ganges efterfølgende med en kompensationsfaktor for tab for at tage højde for, at der trænger varme ind i rummet, som derpå elimineres af kølesystemet.
Tabel 3
Opbevaringsforhold og måltemperatur for hver rumtype
Gruppe
Rumtype
Bemærkning
Opbevaringsforhold
Tc
Tmin
Tmax
Betegnelse
Betegnelse
nr.
°C
°C
°C
Rum til opbevaring af kølevarer
Pantry
(1)
+ 14
+ 20
+ 17
Opbevaring af vin
(2)
 (6)
+ 5
+ 20
+ 12
Svale
(1)
+ 2
+ 14
+ 12
Ferskvarer
(1)
0
+ 8
+ 4
Friskkølrum
Friskkøl
(3)
– 3
+ 3
+ 2
Rum til opbevaring af frostvarer
Ingen stjerne og isboks
(4)
—
0
0
1 stjerne
(4)
—
– 6
– 6
2 stjerner
(4)
 (5)
—
– 12
– 12
3 stjerner
(4)
 (5)
—
– 18
– 18
Fryser (4 stjerner)
(4)
 (5)
—
– 18
– 18
— = ikke relevant
Hver af disse parametre måles ved separate (sæt) prøvninger. Gennemsnittet for måledataene findes i løbet af en prøvningsperiode, der starter, når apparatet har været i drift i en vis tid. Med henblik på at forbedre effektiviteten og nøjagtigheden af prøvningen, ligger prøvningsperioden ikke fast. Den skal dog være så lang, at apparatet er i statisk tilstand i løbet af prøvningsperioden. Dette valideres ved at undersøge alle data fra testperioden i henhold til et sæt stabilitetskriterier og fastslå, om der kunne indsamles nok data i statisk tilstand.
AE angives i kWh/a, afrundes til to decimaler og beregnes således:
AE = 365 × Edaily
/L + Eaux
hvor
—
lastfaktoren L = 0,9 for køle/fryseapparater, der kun har rum til opbevaring af frostvarer, mens L = 1,0 for alle andre apparater, og
—
Edaily
, angivet i kWh/24h og afrundet til tre decimaler, beregnes ud fra ET
 ved en omgivelsestemperatur på 16 °C (E16
) og en omgivelsestemperatur på 32 °C (E32
) således:
Edaily
 = 0,5 × (E16
 + E32
)
hvor E16
 og E32
 udledes ved interpolation af energiprøvningen ved de måltemperaturer, der er fastsat i tabel 3.
b)
For støjsvage køle/fryseapparater gælder følgende:
Energiforbruget bestemmes som beskrevet i punkt 3, litra a), men ved en omgivelsestemperatur på 25 °C i stedet for 16 °C og 32 °C.
Edaily
 angives i kWh/24h, afrundes til tre decimaler med henblik på beregningen af AE, og beregnes således:
Edaily = E25
hvor E25
 er ET
 ved en omgivelsestemperatur på 25 °C og udledt ved interpolation af energiprøvningerne ved de måltemperaturer, der er fastsat i tabel 3.
4.   Bestemmelse af det årlige standardenergiforbrug (SAE):
a)
For alle køle/fryseapparater gælder følgende:
SAE angives i kWh/a, afrundes til to decimaler, og beregnes således:
hvor
—
c er indeksnummeret for en rumtype i et interval fra 1 til n, hvor n er det samlede antal rumtyper,
—
Vc
, angivet i dm3 eller liter og afrundet til en decimal, er rumvolumen,
—
V, angivet i dm3 eller liter og afrundet til nærmeste hele tal, er volumen, idet ,
—
mens rc, Nc, Mc
 og C er modelparametre for hvert rum, jf. værdierne i tabel 4, og
—
A
c
, Bc
 og D er kompensationsfaktorer, jf. værdierne i tabel 5.
Hvad angår rum med variabel temperatur, vælges den rumtype med den laveste måltemperatur, som rummet er angivet som egnet til, i forbindelse med udførelsen af ovenstående beregninger.
b)
Modelparametre for hver rumtype med henblik på beregningen af SAE:
Modelparametrene er fastsat i tabel 4.
Tabel 4
Modelfaktorernes værdi fordelt på rumtype
Rumtype
rc
 (1)
Nc
Mc
C
Pantry
0,35
75
0,12
mellem 1,15  og 1,56  for kombiapparater med 3- eller 4-stjernerum (2), 1,15  for andre kombiapparater og 1,00  for andre køle/fryseapparater
Opbevaring af vin
0,60
Svale
0,60
Ferskvarer
1,00
Friskkøl
1,10
138
0,12
Ingen stjerne og isboks
1,20
138
0,15
1 stjerne
1,50
2 stjerner
1,80
3 stjerner
2,10
Fryser (4 stjerner)
2,10
c)
Kompensationsfaktorerne for hver rumtype med henblik på beregningen af SAE:
Kompensationsfaktorerne er fastsat i tabel 5.
Tabel 5
Kompensationsfaktorernes værdi fordelt på rumtype
Rumtype
Ac
Bc
D
Manuel afrimning
Automatisk afrimning
Fritstående apparat
Indbygget apparat
≤ 2 (3)
3 (3)
4 (3)
> 4 (3)
Pantry
1,00
1,00
1,02
1,00
1,02
1,035
1,05
Opbevaring af vin
Svale
Ferskvarer
Friskkøl
1,03
Ingen stjerne og isboks
1,00
1,10
1,05
1 stjerne
2 stjerner
3 stjerner
Fryser (4 stjerner)
5.   Bestemmelse af EEI:
EEI, angivet i %, afrundet til en decimal, beregnes således:
EEI = AE/SAE.
(1)  
Tmin
og 
Tmax
er de gennemsnitlige værdier målt i prøvningsperioden (gennemsnitligt over tid og for et sæt sensorer).
(2)  Det gennemsnitlige temperaturudsving i prøvningsperioden for hver sensor må ikke være mere end ± 0,5 kelvin (K). I løbet af en afrimnings- og genoprettelsesperiode må gennemsnittet for alle sensorer ikke overstige rummets gennemsnitsværdi med mere end 1,5 K.
(3)  
Tmin
og 
Tmax
er emissionsværdierne i løbet af prøvningsperioden.
(4)  
Tmax
er den maksimale værdi målt i prøvningsperioden (maksimum over tid og for et sæt sensorer).
(5)  Hvis rummet har automatisk afrimning, må temperaturen (defineret som maksimum for alle sensorer) ikke stige mere end 3,0 K i løbet af afrimnings- og genoprettelsesperioden.
(6)  
Tmin
og 
Tmax
er gennemsnitværdierne målt i prøvningsperioden (gennemsnit over tid for hver sensor) og definerer det maksimalt tilladte driftstemperaturinterval.
(1)  rc = (Ta–Tc)/20; idet Ta = 24 °C og Tc
 er lig værdierne i tabel 3.
(2)  C for kombiapparater med 3- eller 4-stjernerum fastsættes således:
hvor frzf er volumen for 3- eller 4-stjernerummet (Vfr
) som en fraktion af V, idet frzf = Vfr/V:
—
hvis frzf ≤ 0,3 er C =1,3 + 0,87 × frzf;
—
ellers gælder det, at hvis 0,3 < frzf < 0,7 er C =1,87 – 1,0275 × frzf;
—
ellers er C =1,15.
(3)  Antallet af udvendige døre eller rum, alt efter hvad der er færrest af.
BILAG V
Produktdatabladet
I henhold til artikel 3, stk. 1, litra b), skal leverandøren indføre oplysningerne i databasen, jf. tabel 6. Hvis køle/fryseapparatet har flere rum af samme type, gentages linjerne for disse rum. Hvis en rumtype ikke findes, er rumparametrene og værdierne angivet med en tankestreg (»—«).
Tabel 6
Produktdatabladet
Leverandørens navn eller varemærke:
Leverandørens adresse
 (2)
:
Modelidentifikation:
Type køle/fryseapparat:
Støjsvagt apparat:
[ja/nej]
Type design:
(til indbygning/fritstående)
Vinkøleskab:
[ja/nej]
Andre køle/fryseapparater:
(ja/nej)
Generelle produktparametre:
Parameter
Værdi
Parameter
Værdi
Udvendige dimensioner (i mm)
Højde
x
Samlet volumen (dm3 eller liter)
x
Bredde
x
Dybde
x
EEI
x
Energieffektivitetsklasse
(A/B/C/D/E/F/G) (3)
Emission af luftbåren støj (dB(A) re 1 pW)
x
Klasse for emission af luftbåren støj
(A/B/C/D) (3)
Årligt energiforbrug (kWh/a)
x,xx
Klimaklasse:
(udvidet tempereret/tempereret/subtropisk/tropisk)
Minimumsomgivelsestemperatur (°C), som køle/fryseapparatet er egnet til
x (3)
Maksimumsomgivelsestemperatur (°C), som køle/fryseapparatet er egnet til
x (3)
Vinterdriftsindstilling
(ja/nej)
Rumparametre:
Rumtype
Rumparametre og værdier
Rumvolumen (dm3 eller liter)
Anbefalet temperatur med henblik på optimal opbevaring af fødevarer (°C).
Indstillingen må ikke være i modstrid med opbevaringsbetingelser fastsat i tabel 3 i bilag IV
Indfrysningskapacitet (kg/24h)
Afrimningsmetode (automatisk afrimning = A, manuel afrimning = M)
Pantry
(ja/nej)
x,x
x
—
(A/M)
Opbevaring af vin
(ja/nej)
x,x
x
—
(A/M)
Svale
(ja/nej)
x,x
x
—
(A/M)
Ferskvarer
(ja/nej)
x,x
x
—
(A/M)
Friskkøl
(ja/nej)
x,x
x
—
(A/M)
Ingen stjerne og isboks
(ja/nej)
x,x
x
—
(A/M)
1 stjerne
(ja/nej)
x,x
x
—
(A/M)
2 stjerner
(ja/nej)
x,x
x
—
(A/M)
3 stjerner
(ja/nej)
x,x
x
—
(A/M)
4 stjerner
(ja/nej)
x,x
x
x,xx
(A/M)
2-stjerneafdeling
(ja/nej)
x,x
x
—
(A/M)
Rum med variabel temperatur
rumtype
x,x
x
x,xx (hvad angår 4-stjernerum) eller —
(A/M)
Hvad angår 4-stjernerum:
Hurtig indfrysning
(ja/nej)
Lyskildeparametre
 (1)
 (2):
Type lyskilde
(type)
Energieffektivitetsklasse
(A/B/C/D/E/F/G)
Mindstevarigheden af den garanti, som producenten tilbyder
 (2):
Yderligere oplysninger:
Link til producentens websted, hvor de oplysninger, der er omhandlet i punkt 4, litra a), i bilaget til Kommissionens forordning (EU) 2019/2019 (4)
 (2), forefindes:
(1)  Som fastsat i overensstemmelse med Kommissionens delegerede forordning (EU) 2019/2015 (1)
(1)  Kommissionens delegerede forordning (EU) 2019/2015 af 11. marts 2019 om supplerende regler til Europa-Parlamentets og Rådets forordning (EU) 2017/1369 for så vidt angår energimærkning af lyskilder og om ophævelse af Kommissionens delegerede forordning (EU) nr. 874/2012 (se side 68 i denne EUT).
(2)  Ændringer til disse oplysninger betragtes ikke som relevante i forbindelse med artikel 4, stk. 4, i forordning (EU) 2017/1369.
(3)  Hvis produktdatabasen automatisk generer det endelige indhold i denne rubrik, skal leverandøren ikke indlæse denne oplysning.
(4)  Kommissionens forordning (EU) 2019/2019 af 1. oktober 2019 om fastlæggelse af krav til miljøvenligt design af køle/fryseapparater i henhold til Europa-Parlamentets og Rådets direktiv 2009/125/EF og om ophævelse af Kommissionen forordning (EF) nr. 643/2009 (se side 187 i denne EUT).
BILAG VI
Teknisk dokumentation
1.   
Den i artikel 3, stk. 1, litra d), omhandlede tekniske dokumentation skal omfatte følgende:
a)
oplysningerne i bilag V
b)
oplysningerne i tabel 7. Hvis køle/fryseapparatet har flere rum af samme type, gentages linjerne for disse rum. Hvis en rumtype ikke findes, er rumparametrene og værdierne angivet med en tankestreg (»—«). Hvis en parameter ikke er relevant, angives værdien for den pågældende parameter med en tankestreg (»—«).
Tabel 7
Yderligere oplysninger, der skal medtages i den tekniske dokumentation
Generel beskrivelse af køle/fryseapparatmodellen, som skal være tilstrækkelig til entydigt og let at identificere denne:
Produktspecifikationer:
Generelle produktspecifikationer:
Parameter
Værdi
Parameter
Værdi
Årligt energiforbrug (kWh/a)
x
Hjælpeenergi (kWh/a)
x
Årligt standardenergiforbrug (kWh/a)
x,xx
EEI (%)
x
Temperaturstigningstid (h)
x,xx
Kombiparameter
x,xx
Korrektionsfaktor for varmetab ved døre
x,xxx
Lastfaktor
x,x
Type kondensationshæmmer
[manuel tænd-sluk/styret af omgivelserne/anden/ingen]
Yderligere produktspecifikationer for køle/fryseapparater, med undtagelse af støjsvage køle/fryseapparater:
Parameter
Værdi
Parameter
Værdi
Dagligt energiforbrug ved 16 °C (kWh/24h)
x,xxx
Dagligt energiforbrug ved 32 °C (kWh/24h)
x,xxx
Ekstra energiforbrug til afrimning og genoprettelse (1) ved 16 °C (Wh)
x,x
Ekstra energiforbrug til afrimning og genoprettelse (1) ved 32 °C (Wh)
x,x
Afrimningsinterval (1) ved 16 °C (h)
x,x
Afrimningsinterval (1) ved 32 °C (h)
x,x
Yderligere produktspecifikationer for støjsvage køle/fryseapparater:
Parameter
Værdi
Parameter
Værdi
Dagligt energiforbrug ved 25 °C (kWh/24h)
x,xxx
Afrimningsinterval (1) ved 25 °C (h)
x,x
Rumspecifikationer:
Rumtype
Rumparametre og værdier
Måltemperatur (°C)
Termodynamisk parameter (rc
)
Nc
M
c
Afrimningsfaktor (Ac
)
Faktor for apparater til indbygning (Bc
)
Pantry
x
x,xx
x
x,xx
x,xx
x,xx
Opbevaring af vin
x
x,xx
x
x,xx
x,xx
x,xx
Svale
x
x,xx
x
x,xx
x,xx
x,xx
Ferskvarer
x
x,xx
x
x,xx
x,xx
x,xx
Friskkøl
x
x,xx
x
x,xx
x,xx
x,xx
Ingen stjerne og isboks
x
x,xx
x
x,xx
x,xx
x,xx
1 stjerne
x
x,xx
x
x,xx
x,xx
x,xx
2 stjerner
x
x,xx
x
x,xx
x,xx
x,xx
3 stjerner
x
x,xx
x
x,xx
x,xx
x,xx
4 stjerner
x
x,xx
x
x,xx
x,xx
x,xx
2-stjerneafdeling
x
x,xx
x
x,xx
x,xx
x,xx
Rum med variabel temperatur
x
x,xx
x
x,xx
x,xx
x,xx
Yderligere oplysninger:
Referencer til de harmoniserede standarder eller andre pålidelige, nøjagtige og reproducerbare metoder, der er anvendt:
En liste med alle ækvivalente modeller, inklusive modelidentifikation:
2.   
Hvis oplysningerne i den tekniske dokumentation for en bestemt model er indhentet:
a)
ud fra en model, som har de samme tekniske karakteristika, som er relevante for den tekniske dokumentation, der skal stilles til rådighed, men som fremstilles af en anden producent, eller
b)
ved beregninger på grundlag af design eller ekstrapolering ud fra en anden model fra samme eller en anden producent, eller begge dele
skal den tekniske dokumentation indeholde detaljerne i disse beregninger, den vurdering producenten har foretaget for at kontrollere nøjagtigheden af beregningerne og i givet fald en erklæring, der attesterer, at modeller fremstillet af forskellige producenter er identiske.
(1)  Kun for produkter med et eller flere automatiske afrimningssystemer
BILAG VII
Oplysninger, der skal stilles til rådighed i forbindelse med visuelle reklamer, teknisk salgsmateriale og fjernsalg, med undtagelse af fjernsalg via internettet
1.
I visuelle reklamer vises energieffektivitetsklassen og de tilgængelige energieffektivitetsklasser som angivet på energimærket, jf. punkt 4 i dette bilag, for at sikre overholdelse af kravene i artikel 3, stk. 1, litra e), og artikel 4, stk. 1, litra c).
2.
I teknisk salgsmateriale vises energieffektivitetsklassen og de tilgængelige energieffektivitetsklasser som angivet på energimærket, jf. punkt 4 i dette bilag, for at sikre overholdelse af kravene i artikel 3, stk. 1, litra f), og artikel 4, stk. 1, litra d).
3.
I forbindelse med fjernsalg, der er baseret på tryksager, vises energieffektivitetsklassen og de tilgængelige energieffektivitetsklasser som angivet på energimærket, jf. punkt 4 i dette bilag.
4.   
Energieffektivitetsklassen og de tilgængelige energieffektivitetsklasser vises som vist i figur 1:
a)
med en pil med bogstavet for energieffektivitetsklassen, i 100 % hvid, Calibri fed fond, og med en skriftstørrelse, der som minimum er den samme som skriftstørrelsen på prisen, når prisen vises
b)
idet pilens farve er den samme som energieffektivitetsklassens farve
c)
de tilgængelige energieffektivitetsklasser angives i 100 % sort og
d)
det skal have en sådan størrelse, at pilen er klart synlig og læselig. Bogstavet på energieffektivitetsklassepilen skal være centreret i den rektangulære del af pilen med en kant på 0,5 pt i 100 % sort rundt om pilen og bogstavet for energieffektivitetsklassen.
Hvis visuelle reklamer, teknisk salgsmateriale eller fjernsalg baseret på tryksager trykkes i sort-hvid, kan pilen være sort-hvid i nævnte visuelle reklame, tekniske salgsmateriale eller fjernsalg baseret på tryksager.
Figur 1
Eksempel på sort-hvid venstre-/højrepil med angivelse af de tilgængelige energiklasser
5.
Telemarketing, der er baseret på tryksager, skal udtrykkeligt oplyse kunden om produktets energieffektivitetsklasse og de tilgængelige energieffektivitetsklasser som angivet på energimærket og om, at kunden kan se det komplette energimærke og produktdatabladet via et gratis websted eller anmode om en trykt kopi.
6.
For alle de i punkt 1-3 og punkt 5 nævnte situationer skal kunden på anmodning kunne få en trykt kopi af energimærket og produktdatabladet.
BILAG VIII
Oplysninger, der skal stilles til rådighed ved fjernsalg via internettet
1.
Det energimærke, som leverandørerne skal stille til rådighed i henhold til artikel 3, stk. 1, litra g), vises på visningsmekanismen i nærheden af produktets pris. Energimærket skal have en sådan størrelse, at det er klart synligt og læseligt, og have samme proportioner som vist i bilag III, punkt 3.1 og 3.2 for køle/fryseapparater. Energimærket kan vises som indlejret billede, og i så fald skal den figur, der giver adgang til energimærket, opfylde specifikationerne i punkt 3 i dette bilag. Såfremt der anvendes et indlejret billede, skal energimærket fremkomme, første gang der klikkes med musen på figuren, eller musemarkøren føres hen over den, eller første gang figuren berøres.
2.   
Den figur, der giver adgang til energimærket som indlejret billede, jf. figur 2, skal:
a)
bestå af en pil i den farve, der svarer til produktets energieffektivitetsklasse som angivet på mærket
b)
angive produktets energieffektivitetsklasse på pilen i 100 % hvid, Calibri fed font, og i samme skriftstørrelse som prisangivelsen
c)
indeholde de tilgængelige energieffektivitetsklasser i 100 % sort og
d)
have et af følgende to formater og have en sådan størrelse, at det er klart synligt og læseligt. Bogstavet på energieffektivitetsklassepilen skal være centreret i den rektangulære del af pilen med en synlig kant på i 100 % sort rundt om pilen og bogstavet for energieffektivitetsklassen.
Figur 2
Eksempel på venstre-/højrepil med angivelse af de tilgængelige energiklasser
3.   
Såfremt der anvendes et indlejret billede, skal rækkefølgen ved visning af energimærket være som følger:
a)
den i punkt 2 i dette bilag omhandlede figur skal vises på visningsmekanismen i nærheden af produktets pris
b)
figuren skal indeholde et link til energimærket, jf. bilag III
c)
mærket skal vises, når der klikkes med musen, eller musemarkøren føres hen over figuren, eller når figuren berøres
d)
energimærket skal vises i et pop-up-vindue, et nyt faneblad, på en ny side eller som indsat skærmbillede
e)
ved forstørrelse af energimærket på berøringsfølsomme skærme skal de for skærmen gældende konventioner for forstørrelse ved berøring anvendes
f)
visningen af energimærket skal afsluttes ved hjælp af en »lukke«-funktion eller en anden standardprocedure for afslutning
g)
den alternative tekst, der skal vises i stedet for det grafiske indhold, når mærket ikke kan vises, skal være produktets energieffektivitetsklasse i samme skriftstørrelse som prisen.
4.
Det elektroniske produktdatablad, som leverandørerne skal stille til rådighed i henhold til artikel 3, stk. 1, litra b), vises på visningsmekanismen i nærheden af produktets pris. Det skal have en sådan størrelse, at produktdatabladet er klart synligt og læseligt. Produktdatabladet kan vises som indlejret billede eller ved at henvise til produktdatabasen, idet det link, der anvendes til at se produktdatabladet, klart og læseligt indikerer »Produktdatablad«. Såfremt der anvendes indlejret billede, skal produktdatabladet fremkomme første gang, der klikkes med musen på linket, eller musemarkøren føres hen over det, eller første gang linket berøres.
BILAG IX
Kontrolprocedure i forbindelse med markedsovervågning
De i dette bilag anførte verifikationstolerancer gælder kun for medlemsstaternes myndigheders kontrol af de oplyste parametre; leverandøren må ikke benytte dem som en tilladt tolerance, når værdierne i den tekniske dokumentation fastsættes. Værdierne og klasserne på energimærket og på produktdatabladet må ikke være mere favorable for leverandøren end de værdier, der oplyses i den tekniske dokumentation.
Hvis en model er designet således, at den kan detektere, at den udsættes for prøvning (f.eks. ved genkendelse af prøvningsbetingelser eller prøvningscyklusser), og reagere specifikt ved automatisk at ændre egenskaber under prøvningen med det formål at opnå et bedre niveau for en eller flere af de parametre, der er fastsat i denne forordning eller inkluderet i den tekniske dokumentation eller den dokumentation, der leveres med produktet, anses modellen og alle ækvivalente modeller for ikke at opfylde kravene.
I forbindelse med kontrol af produktmodellens overensstemmelse med kravene i denne forordning følger medlemsstaternes myndigheder følgende procedure:
1)
Medlemsstaternes myndigheder kontrollerer én enhed af modellen.
2)
Modellen anses for at opfylde de gældende krav, hvis:
a)
værdierne i den tekniske dokumentation i henhold til artikel 3, stk. 3, i forordning (EU) 2017/1369 (oplyste værdier), og, hvor det er relevant, de værdier, der anvendes til at beregne disse, ikke er mere favorable for leverandøren end de tilsvarende værdier i prøvningsrapporterne, og
b)
de offentliggjorte værdier på energimærket og på produktdatabladet ikke er mere favorable for leverandøren end de oplyste værdier, og den anførte energieffektivitetsklasse og klasse for emission af luftbåren støj ikke er mere favorable for leverandøren end den, der er fastslået ud fra de oplyste værdier, og
c)
de fundne værdier (dvs. værdierne for de relevante parametre som målt under prøvning og de værdier, som beregnes ud fra disse målinger), når medlemsstaternes myndigheder foretager prøvning af en enhed af modellen, overholder de respektive verifikationstolerancer, jf. tabel 8.
3)
Hvis de resultater, der nævnes i punkt 2, litra a) og b), ikke opnås, anses modellen og alle ækvivalente modeller for ikke at opfylde kravene i denne forordning.
4)
Hvis det resultat, der nævnes i punkt 2, litra c), ikke opnås, udvælger medlemsstaternes myndigheder yderligere tre enheder af samme model til prøvning. Alternativt kan de tre yderligere udvalgte enheder være af en eller flere ækvivalente modeller.
5)
Modellen anses for at opfylde de gældende krav, hvis den aritmetiske middelværdi af de fundne værdier for disse tre enheder overholder de respektive verifikationstolerancer i tabel 8.
6)
Hvis det resultat, der nævnes i punkt 5, ikke opnås, anses modellen og alle ækvivalente modeller for ikke at opfylde kravene i denne forordning.
7)
Medlemsstaternes myndigheder fremsender uden ophold alle relevante oplysninger til myndighederne i de øvrige medlemsstater og til Kommissionen, når der i henhold til punkt 3 og 6 er truffet afgørelse om, at modellen ikke opfylder kravene.
Medlemsstaternes myndigheder benytter måle- og beregningsmetoderne i bilag IV.
Medlemsstaternes myndigheder anvender kun de verifikationstolerancer, der fremgår af tabel 8, og anvender kun proceduren i punkt 1-7 i forbindelse med de krav, der er omhandlet i dette bilag. For så vidt angår parametrene i tabel 8 anvendes der ingen andre tolerancer såsom tolerancer i harmoniserede standarder eller i en hvilken som helst anden målemetode.
Tabel 8
Verifikationstolerancer for målte parametre
Parametre
Verifikationstolerancer
Samlet volumen og rumvolumen
Den fundne værdi (1) må ikke være mere end 3 % eller 1 liter mindre — den største af de to værdier anvendes — end den oplyste værdi.
Indfrysningskapacitet
Den fundne værdi (1) må ikke være mere end 10 % mindre end den oplyste værdi.
E16, E32
Den fundne værdi (1) må ikke være mere end 10 % større end den oplyste værdi.
Eaux
Den fundne værdi (1) må ikke være mere end 10 % større end den oplyste værdi.
Årligt energiforbrug
Den fundne værdi (1) må ikke være mere end 10 % større end den oplyste værdi.
Vinkøleskabets indvendige luftfugtighed (%)
Den fundne værdi (1) må ikke afvige fra den oplyste værdi med mere end 10 %.
Emissioner af luftbåren støj
Den fundne værdi (1) må ikke være mere end 2 dB(A) re 1 pW større end den oplyste værdi.
Temperaturstigningstid
Den fundne værdi (1) må ikke være mere end 15 % større end den oplyste værdi.
(1)  I tilfælde af, at tre yderligere enheder prøves som fastsat i nr. 4, er den fundne værdi den aritmetiske middelværdi af de værdier, der er fundet for disse tre yderligere enheder.

Summary:
Miljøvenligt design og energimærkning — køle/fryseapparater til husholdningsbrug
Miljøvenligt design og energimærkning — køle/fryseapparater til husholdningsbrug
 
RESUMÉ AF:
Forordning (EU) 2019/2019 om fastlæggelse af krav til miljøvenligt design af køle/fryseapparater
Delegeret forordning (EU) 2019/2016 om supplerende regler til forordning (EU) 2017/1369 med hensyn til energimærkning af køle/fryseapparater
HVAD ER FORMÅLET MED DISSE FORORDNINGER?
Ved Kommissionens forordning (EU) 2019/2019 fastsættes krav til miljøvenligt design* med henblik på omsætning eller ibrugtagning af køle/fryseapparater med elnettilslutning* køle/fryseapparater* med en kapacitet på mellem 10 og 1 500 liter.
Ved delegeret forordning (EU) 2019/2016 fastsættes der krav til mærkning af og angivelse af supplerende oplysninger for køle/fryseapparater.
HOVEDPUNKTER
Kommissionens forordning (EU) 2019/2019:fastsætter i bilag II datoerne for, hvornår kravene til miljøvenligt design træder i kraft — indledningsvis 1. marts 2021 og strengere foranstaltninger fra 1. marts 2024. Disse dækker:energieffektivitetfunktionelle aspekterressourceeffektivitetinformation til installatører og slutbrugere fastsætter overensstemmelsesvurderingsprocedurer og i bilag III de målemetoder og beregninger, der skal følges.Nationale myndigheder skal anvende de kontrolprocedurer, der er fastlagt i bilag IV i forbindelse med markedstilsyn.
Producenter, importører eller bemyndigede repræsentanter må ikke bringe produkter i omsætning, der kan detektere, at de udsættes for prøvning og ændre deres egenskaber i overensstemmelse hermed.
Bilag V fastsætter vejledende benchmarks for de bedste tilgængelige teknologier køle/fryseapparater for så vidt angår deres energieffektivitetsindeks og emission af støj.
Denne forordning ophæver forordning (EF) nr. 643/2009 fra den 1. marts 2021.
Ved delegerede forordning (EU) 2019/2016 fastsættes forpligtelser om:leverandører for at sikre, at:hvert køle/fryseapparat forsynes med et trykt energimærke, som med hensyn til format svarer til energimærket i bilag IIIoplysningerne fra produktdatabladet, jf. bilag V, og indholdet af den tekniske dokumentation (bilag VI) indlæses i produktdatabasenvisuelle reklamer for en bestemt køle/fryseapparatmodel indeholder modellens energieffektivitetsklasse og de tilgængelige energieffektivitetsklasser som angivet på energimærket, jf. bilag VII og VIIIteknisk salgsmateriale vedrørende en bestemt køle/fryseapparatmodel, herunder teknisk salgsmateriale på internettet, som beskriver modellens specifikke tekniske parametre, indeholder modellens energieffektivitetsklasse og de tilgængelige energieffektivitetsklasser, jf. bilag VIIforhandlere får for hver køle/fryseapparatmodel stillet et elektronisk energimærke, jf. bilag III og et elektronisk produktdatablad, jf. bilag V, til rådighed forhandlere for at sikre, at:hvert køle/fryseapparat på salgsstedet, herunder handelsmesser, er forsynet med en synlig mærkat fra leverandører, jf. bilag IIImærket og produktdatabladet medsendes, når der er tale om fjernsalg, jf. bilag VII og VIIIvisuelle reklamer, herunder på internettet, for en bestemt køle/fryseapparatmodel, der indeholder modellens energieffektivitetsklasse og de tilgængelige energieffektivitetsklasser, jf. bilag VIIteknisk salgsmateriale vedrørende en bestemt køle/fryseapparatmodel, herunder teknisk salgsmateriale på internettet, som beskriver modellens specifikke tekniske parametre, indeholder modellens energieffektivitetsklasse og de tilgængelige energieffektivitetsklasser, jf. bilag VII hostingtjenesteudbydere for at sikre, atforhandlerens elektroniske energimærke og produktdatablad er klart synligt, jf. bilag VIII, på alle køle/fryseapparater, der sælges direkte via webstedet.Nationale myndigheder anvender de kontrolprocedurer, der er fastlagt i bilag IX i forbindelse med markedstilsyn.
Energieffektivitetsklassen er baseret på et indeks, der er angivet i bilag II.
Europa-Kommissionen skal gennemgå forordningen i lyset af den teknologiske udvikling seks år efter forordningens ikrafttrædelse. Kommissionens skal ligeledes overveje håndteringen af aspekterne ved den cirkulære økonomi, og om der skal indføres ikoner til rum, som kan reducere madspild, og til årligt energiforbrug.
Denne forordning ophæver forordning (EF) nr. 1060/2020 fra den 1. marts 2021.
Ingen af forordningerne finder anvendelse på:professionelle lagerkøleskabe/lagerfryseskabe og blæstkølere/frysere med undtagelse af professionelle kummefrysere køle/fryseapparater, der anvendes direkte salg transportable køle/fryseapparater apparater, hvis hovedfunktion ikke er lagring af fødevarer ved hjælp af køling.
HVORNÅR GÆLDER FORORDNINGERNE FRA?
De træder begge i kraft den 1. marts 2021.
BAGGRUND
Direktiv 2009/125/EF fastlægger rammerne for krav til miljøvenligt design af energirelaterede produkter. Kommissionen skal i henhold til direktivet fastlægge disse for produkter, der sælges og handles i hele EU, og som har en væsentlig indvirkning på miljøet. Forordning (EU) 2017/1369 opstiller rammer for krav til energimærkning af energirelaterede produkter for at gøre det muligt for forbrugerne at vælge mere effektive produkter for at reducere energiforbruget.
For yderligere oplysninger henvises til:Review of ecodesign requirements for household cold appliances (Europa-Kommissionen).
VIGTIGE BEGREBER
Miljøvenligt design: politik til gennem bedre design at forbedre miljøegenskaberne i hele livscyklussen for produkter, navnlig deres energieffektivitet.
Elnettilslutning: elektricitetsforsyning fra et net med 230 volt.
Køle/fryseapparat: et isoleret kabinet med et eller flere rum, der holdes på specifikke temperaturer, og som køles ved hjælp af naturlig eller tvungen konvektion.
HOVEDDOKUMENTER
Kommissionens forordning (EU) 2019/2019 af 1. oktober 2019 om fastlæggelse af krav til miljøvenligt design af køle/fryseapparater i henhold til Europa-Parlamentets og Rådets direktiv 2009/125/EF og om ophævelse af Kommissionen forordning (EF) nr. 643/2009 (EUT L 315 af 5.12.2019, s. 187-208).
Kommissionens delegerede forordning (EU) 2019/2016 af 11. marts 2019 om supplerende regler til Europa-Parlamentets og Rådets forordning (EU) 2017/1369 for så vidt angår energimærkning af køle/fryseapparater og om ophævelse af Kommissionens delegerede forordning (EU) nr. 1060/2010 (EUT L 315 af 5.12.2019, s. 102-133).
TILHØRENDE DOKUMENTER
Europa-Parlamentets og Rådets forordning (EU) 2017/1369 af 4. juli 2017 om opstilling af rammer for energimærkning og om ophævelse af direktiv 2010/30/EU (EUT L 198 af 28.7.2017, s. 1-23).
Europa-Parlamentets og Rådets direktiv 2009/125/EF af 21. oktober 2009 om rammerne for fastlæggelse af krav til miljøvenligt design af energirelaterede produkter (EUT L 285 af 31.10.2009, s. 10-35).
Efterfølgende ændringer til direktiv 2009/125/EF er indarbejdet i grundteksten. Denne konsoliderede udgave har ingen retsvirkning.
seneste ajourføring 31.10.2019